CELEX: 52003PC0349
Language: fi
Date: 2003-06-13
Title: Ehdotus: neuvoston asetus Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä annetun asetuksen (EY) N:o 2791/1999 muuttamisesta

Avis juridique important

|

52003PC0349

Ehdotus: neuvoston asetus Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä annetun asetuksen (EY) N:o 2791/1999 muuttamisesta  /* KOM/2003/0349 lopull. - CNS 2003/0125 */  

Ehdotus: NEUVOSTON ASETUS Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä annetun asetuksen (EY) N:o 2791/1999 muuttamisesta(komission esittämä)PERUSTELUTKoillis-Atlantin kalastuskomissio (NEAFC) hyväksyi vuonna 1998 valvontaa ja täytäntöönpanotoimia koskevan suunnitelman, joka tuli voimaan 1. heinäkuuta 1999. Suunnitelmaan kuuluu erityisesti NEAFC-alueella toimiviin, sopimuspuolten lipun alla purjehtiviin aluksiin sovellettavia valvontatoimenpiteitä, merellä suoritettavien tarkastusten järjestelmä, jossa annetaan vastavuoroiset oikeudet tarkastaa aluksia, rikkomisten seurantamenettely ja muiden kuin sopimuspuolten alusten tarkastaminen satamassa.Suunnitelma saatettiin osaksi yhteisön lainsäädäntöä Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä 16. joulukuuta 1999 annetulla neuvoston asetuksella (EY) N:o 2791/1999.NEAFC hyväksyi 21. vuosikokouksessaan 12.-15. marraskuuta 2002 suositukset suunnitelman muuttamiseksi jälleenlaivausten ja yhteisten kalastustoimien osalta. NEAFC-yleissopimuksen 12 ja 15 artiklan mukaisesti nämä suositukset tulevat sopimuspuolia sitoviksi 6. helmikuuta 2003. Tämän vuoksi on tarpeen muuttaa asetusta (EY) N:o 2791/1999 näiden suunnitelmaan tehtävien muutosten ottamiseksi huomioon.NEAFC-alueella tapahtuvan kalastustoiminnan valvonnan varmistamiseksi kalastusneuvosto päätti 22. marraskuuta 1999 ottaa käyttöön vuodeksi 2000 yhteisön tilapäisen tarkastus- ja seurantajärjestelyn, jossa komissio ja asianomaiset lippujäsenvaltiot jakavat tarkastusvastuun.Yhden vuoden määräaika oli liian lyhyt velvoitteiden perusteelliseen arvioimiseen. Tästä syystä komissio ehdotti, että tilapäisjärjestelyjä jatkettaisiin 31. joulukuuta 2003 asti. Neuvosto kuitenkin päätti Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä 16. joulukuuta 1999 annetun asetuksen (EY) N:o 2791/1999 muuttamisesta annetulla asetuksella (EY) N:o 215/2001 jatkaa tilapäisjärjestelyä ainoastaan 31. joulukuuta 2002 asti.Tästä syystä on asianmukaista jatkaa tilapäisjärjestelyä 31. joulukuuta 2004 asti. Asetus (EY) N:o 2791/1999 olisi muutettava vastaavasti. Komission osallistumisesta tähän tilapäisjärjestelyyn voidaan todeta, että asetuksen (EY) N:o 2371/2002 23 artiklan 2 kohdan ja 24 artiklan mukaisesti jäsenvaltiot ovat yksin vastuussa niiden lipun alla purjehtivien alusten tarkastuksesta ja valvonnasta yhteisön vesien ulkopuolella. Siksi komissio ainoastaan koordinoi yhteisön tarkastus- ja seurantajärjestelyjä lippujäsenvaltioiden tarkastusvastuun kanssa. Komissio sitoutuu esittämään ehdotuksen lopullisesta järjestelmästä 31. joulukuuta 2004 mennessä. Komissio tarkastelee tässä yhteydessä eri vaihtoehtoja NEAFC:n lopulliseksi järjestelmäksi yhteistä tarkastusorganisaatiota koskevan, yhdessä jäsenvaltioiden kanssa tehtävän toteutettavuustutkimuksen  [1] tulosten perusteella.[1]  Komission tiedonanto neuvostolle ja Euroopan parlamentille "Kohti yhteisen kalastuspolitiikan yhtenäistä ja tehokasta toteutusta" KOM (2003) 130 lopullinen, 21.3.2003.2003/0125 (CNS)Ehdotus: NEUVOSTON ASETUS Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä annetun asetuksen (EY) N:o 2791/1999 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen  [2],[2]  EYVL C [...], [...], s. [...].ottaa huomioon Euroopan parlamentin lausunnon  [3],[3]  EYVL C [...], [...], s. [...].sekä katsoo seuraavaa:(1) Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä annetussa neuvoston asetuksessa (EY) N:o 2791/1999  [4] vahvistetaan yleiset säännöt ja edellytykset NEAFC-alueella sopimuspuolten kansallisen lainkäyttövallan rajojen ulkopuolella sijaitsevilla vyöhykkeillä toimiviin kalastusaluksiin sovellettavaa valvontaa ja täytäntöönpanotoimia koskevan suunnitelman, jäljempänä 'suunnitelma', soveltamiseksi.[4]  EYVL L 337, 31.12.1999, s. 1. Asetus sellaisena kuin se on muutettuna asetuksella (EY) N:o 215/2001.(2) Koillis-Atlantin kalastuskomissio hyväksyi vuoden 2002 marraskuussa suositukset suunnitelman muuttamiseksi jälleenlaivausten ja yhteisten kalastustoimien osalta.(3) NEAFC-yleissopimuksen mukaisesti nämä suositukset tulevat sopimuspuolia sitoviksi 6 päivänä helmikuuta 2003. Yhteisön olisi sovellettava mainittuja suosituksia.(4) Asetuksen (EY) N:o 2791/1999 30 artiklassa säädetään, että tietyt artiklat ovat tilapäisesti voimassa 31 päivään joulukuuta 2002 asti ja että komissio sitoutuu antamaan asianmukaiset ehdotukset 30 päivään syyskuuta 2002 mennessä lopullista järjestelmää varten.(5) Asetuksen 6 artiklan 3 kohdan sekä 8, 10 ja 11 artiklan tilapäistä soveltamista olisi jatkettava 31 päivään joulukuuta 2004 kunnes ehdotus lopullisesta järjestelmästä tehdään.(6) Neuvoston asetus (EY) N:o 2791/1999 olisi siten muutettava.ON ANTANUT TÄMÄN ASETUKSEN:1 artiklaMuutetaan asetus (EY) N:o 2791/1999 seuraavasti:1. Lisätään 2 artiklaan 11, 12 ja 13 kohta seuraavasti:"11. 'kalastusaluksella' mitä tahansa alusta, joka on varustettu veden elollisten luonnonvarojen kaupallista hyödyntämistä varten, myös jalostus- ja jälleenlaivausaluksia;12. 'jälleenlaivaustoimilla' minkä tahansa aluksella pidetyn kala-, nilviäis-, äyriäis- ja/tai kalastustuotemäärän siirtoa laidan yli kalastusaluksesta toiseen;13. 'yhteisellä kalastustoimella' yhden tai useamman aluksen keskistä tointa, jonka yhteydessä saalis siirretään yhden kalastusaluksen pyydyksistä toiseen alukseen".2. Korvataan 4 artiklan 1 kohta seuraavasti:"1. Ainoastaan ne yhteisön kalastusalukset, joilla on niiden lippujäsenvaltion antama erityiskalastuslupa, saavat, luvan mukaisilla edellytyksillä, kalastaa, säilyttää aluksella, osallistua jälleenlaivaustoimiin tai yhteisiin kalastustoimiin ja purkaa aluksesta sääntelyalueelta peräisin olevia kalavaroja."3. Lisätään 5 artiklan 2 kohtaan alakohta seuraavasti:"Jäsenvaltiot voivat kuitenkin vapauttaa velvollisuudesta pitää kalastuspäiväkirjaa, josta kalansaaliit käyvät ilmi, jälleenlaivaustoimiin osallistuvan yhteisön aluksen, jolle jälleenlaivausta suoritetaan."4. Korvataan 6 artiklan 1 kohdan c ja da alakohta seuraavasti:"c) aluksella olevat määrät sen poistuessa sääntelyalueelta. Ilmoitus on tehtävä enintään 8 ja vähintään 6 tuntia ennen kutakin sääntelyalueelta poistumista. Siinä on ilmoitettava tarvittaessa kalastuspäivien lukumäärä ja sääntelyalueella kalastuksen aloittamisesta alkaen tai edellisen saalisilmoituksen jälkeen pyydetyt saaliit;d) kunkin jälleenlaivauksen yhteydessä lastatut ja puretut määrät sekä alukselle yhteisten kalastustoimien yhteydessä otettu saalis ajalla, jonka alus viettää sääntelyalueella. Ilmoitus on tehtävä 24 tunnin kuluessa jälleenlaivauksen tai yhteisen kalastustoimen päättymisestä."5. Lisätään 9 artiklaan kohta seuraavasti:"Jälleenlaivaustoimiin osallistuva yhteisön alus, jolle jälleenlaivausta suoritetaan, ei saa samalla kalastusmatkalla harjoittaa kalastustoimintaa, yhteiset kalastustoimet mukaan luettuina."6. Korvataan 24 artikla seuraavasti:"24 artiklaJälleenlaivaukset ja yhteiset kalastustoimetYhteisön kalastusalus ei saa osallistua jälleenlaivaustoimiin tai yhteisiin kalastustoimiin muiden kuin sopimuspuolten alusten kanssa."7. Korvataan 30 artiklassa päivämäärä "31 päivä joulukuuta 2002" joka kerta päivämäärällä "31 päivä joulukuuta 2004" ja päivämäärä "30 päivä syyskuuta 2002" päivämäärällä "31 päivä joulukuuta 2003".2 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.Asetuksen 1 artiklan 7 kohtaa sovelletaan 1 päivästä tammikuuta 2003.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja